Mitropa kup

Mitropa cup, ili srednjoevropski kup, je bilo prvo veće međunarodno klupsko takmičenje u nogometu na evropskom kontinentu. Takmičenje je igrano u periodu od 1927. do 1992. godine, sa pauzom između 1949.-1951. godine.

Na inicijativu austrijanca Huga Meisla, 16. i 17. jula 1927. godine u Veneciji u Italiji je donesena odluka o osnivanju ovog takmičenja. Prve utakmice su odigrane iste godine, 14. augusta. 

Prvih nekoliko godina su učestvovale po dvije ekipe iz Austrije, Mađarske, Čehoslovačke i Jugoslavije, da bi se u narednim sezonama broj ekipa povećao na četiri po državi a pristupile su i Italija, Švicarska i Rumunija.

Takmičenje je obustavljeno početkom Drugog svjetskog rata a nastavljeno 1951. godine.

Osnivanjem euro kupova koje je organizovala UEFA, Mitropa kup je počeo gubiti svoj sjaj, iako je nekad važio za jedno od najjačih klupskih takmičenja na kontinentu. Tokom osamdesetih godina, nova pravila su predvidila da, umjesto nekad državnih šampiona, sada učestvuju pobjednici nacionalnih drugih liga. Ovo je dovelo do pada interesovanja za takmičenje. Posljednje finale, igrano 1992. u italijanskom gradu Foggia, između Borca iz Banja Luke i mađarskog Budapesti VSC (5:3 poslije penala) privuklo je manje od 1000 gledalaca. 

Srednjoevropski kup je nakon toga ugašen, djelomično i zbog rata u bivšoj Jugoslaviji.

Tri ekipe iz Bosne i Hercegovine su bili pobjednici srednjoevropskog kupa: NK Čelik Zenica (1971 i 1972), NK Iskra Bugojno (1985) i Borac Banja Luka (1992).

 Lista pobjednika 

 1927: AC Sparta Praha – Čehoslovačka
 1928: Ferencvárosi TC – Mađarska
 1929: Újpest FC – Mađarska
 1930: SK Rapid Wien – Austrija
 1931: First Vienna FC – Austrija
 1932: Bologna F.C. 1909 – Italija
 1933: FK Austria Wien – Austrija
 1934: Bologna F.C. 1909 – Italija
 1935: AC Sparta Praha – Čehoslovačka
 1936: FK Austria Wien – Austrija
 1937: Ferencvárosi TC – Mađarska
 1938: SK Slavia Praha – Čehoslovačka
 1939: Újpest FC – Mađarska

 1940-55: Prekid takmičenja zbog Drugog svjetskog rata

 1955: Vörös Lobogó – Mađarska
 1956: Vasas Budapest – Mađarska
 1957: Vasas Budapest – Mađarska
 1958: Crvena zvezda – Jugoslavija
 1959: Budapest Honvéd FC – Mađarska
 1961: Bologna F.C. 1909 – Italija
 1962: Vasas Budapest – Mađarska
 1963: MTK Budapest – Mađarska
 1964: AC Sparta Praha – Čehoslovačka
 1965: Vasas Budapest – Mađarska
 1966: AC Fiorentina – Italija
 1967: Spartak Trnava – Čehoslovačka
 1968: Crvena zvezda – Jugoslavija
 1969: Inter Bratislava – Čehoslovačka
 1970: Vasas Budapest – Mađarska
 1971: NK Čelik Zenica – Jugoslavija
 1972: NK Čelik Zenica – Jugoslavija
 1973: Tatabanyai Banyasz – Mađarska
 1974: Tatabanyai Banyasz – Mađarska
 1975: Admira Wacker – Austrija
 1976: Admira Wacker – Austrija
 1977: Vojvodina Novi Sad – Jugoslavija
 1978: FK Partizan – Jugoslavija
 1980: Udinese Calcio – Italija
 1981: Tatran Prešov – Čehoslovačka
 1982: AC Milan – Italija
 1983: Vasas Budapest – Mađarska
 1984: SC Eisenstadt – Austrija
 1985: NK Iskra Bugojno – Jugoslavija
 1986: SC Pisa – Italija
 1987: Ascoli Calcio – Italija
 1988: SC Pisa – Italija
 1989: FC Baník Ostrava – Čehoslovačka
 1990: A.S. Bari – Italija
 1991: Torino Calcio – Italija
 1992: FK Borac Banja Luka – Jugoslavija

Kategorija:Nogomet